Szentendre Éjjel-Nappal Nyitva Fesztivál

Viksid Élményke ékszer készítés gyöngyből
2026-08-29 16:00 - 19:00 (Europe/Budapest) | Parti Medve, Ignatovity Jakov utca 2., Szentendre, Pest, 2000
Ha igazán vidám, egyedi ékszerre vágysz, itt a helyed!
Részvételi díj: 5000 Ft/ékszer

Feel It Summer a Kacsakőben
2026-08-29 16:00 - 2026-08-30 00:00 | Kacsakő Bisztró, Duna korzó 21, Szentendre, Pest, 2000, Magyarország
Augusztus végén újra együtt a Duna-part egyik leghangulatosabb helyszínén, a Kacsakő Bisztróban.
Egy délután és este, ami a zenéről, a találkozásokról és a közös élményekről szól – pontosan arról, amitől Feel:it a Feel:it.
A legjobb house, deep és progressive dallamok
Naplemente a Duna felett
Italok, beszélgetések, chill és tánc
Ismerős arcok és új kapcsolódások
A belépés ingyenes, de ha szeretnéd támogatni a Feel:it eseményeket, a helyszínen lesz rá lehetőség

Cinemira Best of A természet nyomában
2026-08-29 16:30 - 17:30 | P’Art Mozi, Duna korzó 25., Szentendre, Pest, 2000
A Cinemira Gyerek -és Ifjúsági Filmfesztivál P’art Mozis vetítésén különleges, a természethez kapcsolódó rövidfilmek, animációs filmek várják a 6-13 éves gyerekeket és családjaikat a természet.
Milyen kalandokon megy keresztül egyetlen esőcsepp? Vajon ki mentheti meg az erdő állatait egy pusztító tűz elől? És mi történik, amikor a természetet váratlan veszély fenyegeti?
Ezekre a kérdésekre keresik a választ azok a világ minden tájáról érkezett rövidfilmek, melyeket a Cinemira válogatott a P’art Mozi gyerek közönségének A filmek játékos, izgalmas és megható történeteken keresztül mutatják meg, milyen csodálatos és egyben sérülékeny a természet. Bejárhatjuk a kiszáradó görög tájakat, átélhetjük egy esőerdő lakóinak menekülését, követhetjük egy olajkatasztrófa következményeit, és még egy apró esőcsepp kalandjait is. A rövidfilmek kíváncsivá tesznek, beszélgetésre inspirálnak, és megmutatják, hogy a legkisebbek is sokat tehetnek a környezetükért.
A Cinemira csapata hisz abban, hogy nem mindegy, hogy mit néznek a gyerekek! A vetítés remek alkalom arra, hogy megismerjétek az ország egyetlen gyerekeknek szóló filmfesztiválja, a Cinemira Nemzetközi Gyerek és Ifjúsági Filmfesztivál világát, és bepillantást kapjatok abból, milyen filmélmények várják a közönséget a fesztiválon az őszi szünetben. Addig is gyertek el a Part Moziba augusztus 28-29-én, és fedezzétek fel a természet legizgalmasabb történeteit – a Cinemira legjobb nemzetközi rövidfilmjein keresztül!
www.cinemira.hu
A vetítés hossza kb. 60 perc.
A tartalom nem rendelkezik korhatár-besorolással.

Echoes in Two - Kétszólam - zene-tánc performansz
2026-08-29 17:00 - 17:30 | Fő tér, Fő tér, Szentendre, Pest, 2000, Magyarország
„Nem értelek! Hát persze! Na, ne már!”
Amikor a szavak elfogynak, megszólal a test és a dob. Egy francia zenész és egy magyar táncosnő heves, játékos és meglepő párbeszéde.
A performansz az azonos című színházi darab a Szentendre Éjjel- Nappal program-sorozatára készült, térspecifikus kivonata.

Alkotó-előadók: Gesztelyi Nagy Csilla és Pierre Martin-Bános
Szakmai konzultáns: Stern Szilvia
Asszisztens: Babos Karolina

Koprodukciós partnerek, támogatók: Magyar Zene Háza, Nemzeti Kulturális Alap, Máriahalom Önkormányzata

Irodalmi program: El Kazovszkij Galateája (a Vajda-kisajátítás)
2026-08-29 17:00 - 17:30, 2026-08-29 19:00 - 19:30, 2026-08-29 21:00 - 21:30 | Vajda Múzeum, Hunyadi utca 1., Szentendre, Pest megye, 2000, Magyarország
Irodalmi program
El Kazovszkij Galateája (a Vajda-kisajátítás)
Vajda Múzeum és kertje
Előadják: Berényi Nóra Blanka és Téri Gáspár
Rendező: Porogi Dorka
A „Vajda és a posztmodern” kiállítás anyagában szerepel két El Kazovszkij-képregény, Vajda Lajos: Ablak című grafikáját továbbgondolva. Felépül egy világ a társkapcsolat mintáiból, a tárgykapcsolat jellemző motívumaiból – a happy end-ig, Pygmalion megalkotja a Galateáját. A tökéletes nőt – legalábbis a maga számára.
A mitológiai történetben a szobrász márványba faragott ideálképét Aphrodité életre kelti.
Az előadás résztvevői ennek az ambivalens tárgykapcsolatnak – férfi és nő szempontjai és mozgástere – erednek nyomába és modellezik le El Kazovszkij képregénye segítségével.
De vajon Galatea megalkothatja-e Pygmalionját?
A kísérlethez El Kazovszkij saját verseit, szövegeit is használják.
Belépés: Múzeumi belépővel

JazzFröccs - Károlyfalvi Kriszta és Egri János Jr. örömzenélése
2026-08-29 17:00 - 18:00 | Lázár Cár tér, Dunakorzó, Lázár cár tér, Szentendre, Pest megye, 2000
Károlyfalvi Kriszta (ének) és Egri János Jr. (zongora) formációja hoz új színt a fesztivál zenei palettájára.
A duó közismert dallamokkal, jazz slágerekkel, improvizatív pillanatokkal varázsol igazi fesztiválélményt.
Helyszín: Szentendre, Lázár cár tér
A részvétel ingyenes.
Megvalósult a Nemzeti Kulturális Alap támogatásával.
A programváltoztatás jogát fenntartjuk.
Az eseményen hang, kép és videófelvétel készül!

15. Rotary Szentendre Jótékonysági Kacsaúsztató verseny
2026-08-29 17:00 - 18:00 | Bükkös patak (Kanonok utcai hídtól az Apor hídig)
Fogadj örökbe egy gumikacsát, és légy részese Szentendre egyik legvidámabb jótékonysági eseményének! 2026-ban immár 15. alkalommal rendezi meg a Rotary Club Szentendre a hagyományos Jótékonysági Kacsaúsztató Versenyét, ahol ezer sárga gumikacsa rajtol el a Bükkös-patakon a Kanonok utcai hídtól, hogy elsőként érjen célba az Apor-hídnál.
Minden kacsa egyedi rajtszámot visel, akikre előzetesen augusztus utolsó hetétől a Tourinform irodában, a rendezvény napján délelőtt a helyi termelői piacon, illetve az esemény napján 15:00 órától a helyszínen lehet fogadást kötni. Az első 25 helyen befutott kacsa rajtszámával azonos számú sorsjegy tulajdonosai idén is értékes sporteszközöket, játékokat és élményeket nyernek.
Fogadj örökbe egyet (vagy akár többet!), és drukkolj, hogy a te kacsád legyen a leggyorsabb! Minden örökbefogadással jó ügyet támogatsz!
A programon való részvétel ingyenes, a sorsjegyek javasolt ára: 1.000 Ft/db, melyet adományként fogadunk el minden érdeklődőtől. A rendezvény bevételét a Szentendre Városi Óvodák udvarainak árnyékolását szolgáló napvitorlák telepítésének folytatására fordítja a klub.
A program menete
15:00 – a támogatói jegyek értékesítése a helyszínen
17:00 – a gumikacsa mezőny elrajtolása a Kanonok utcai hídtól
17:30 – eredményhirdetés, a nyeremények átadása

MÚZEUM KORZÓ | Szentendrei őstémák az utcákon és a képeken Asszonyi Tamástól Czóbel Béláig
2026-08-29 17:00 - 18:45 | Ferenczy Múzeum, Kossuth Lajos u. 5., Szentendre, Pest, 2000
Szentendre 1926-ban alapított Régi Művésztelepének megalakulásakor, a történetében rendkívül mozgalmas, méretében apró Duna menti kisváros a festők városává avanzsált. Az ide települő művészek aztán felfedezték az elbűvölő fekvésű városka dombos utcáinak szépségét, gyűjtötték a motívumokat, megörökítették a hangsúlyos városképi elemeket.
Az egymásra torlódó házak, a változatos tűzfalak, a Rab Ráby háza, a Rozsnyai ház, a városszerte mindenhonnan látható templomtornyok, keresztek, a Várdomb, a Városháza barokk homlokzata, a felfelé kúszó lépcsők, a Szamárhegy, a Duna kanyarulata, a Bükkös-patak stb., örök témaként szolgál a képzőművészek számára, akik itt lakóként, vagy csak vendégként 100 éve a városban alkottak, alkotnak.
Az egyes motívumok azonosításában Török Katalin hatalmas gyűjtőmunkája segített, másik forrása pedig Tóth Antal 2012-ben kiadott kötete, amelyben az író szisztematikusan összegyűjtötte a fényképeket, festményeket, plasztikákat, amelyek az ún. „őstémák” halmazát alkotják városszerte.
A találkozási pont a Ferenczy Múzeum épületében lesz, ahol első állomásként a frissen megnyílt Asszonyi Tamás kiállítást is megtekinthetik a látogatók.
A séta a Czóbel Múzeumba érkezik meg, ahol mecénásokról, aukciós rekordokról – Czóbel Bélával kapcsolatos kevésbé ismert történetekről lesz szó.
A séta időtartama: kb. 100 perc
A sétát vezeti: MULADI Brigitta
Regisztráció: regisztracio@femuz.hu
Időpont: 2026. augusztus 29., szombat 17:00
Indulás: Ferenczy Múzeum (Kossuth Lajos u. 5.)
Érkezés: Czóbel Múzeum (Templom tér 1.)
Belépés: 3200/1600 Ft

Álom után - Zenei impressziók
2026-08-29 17:00 - 19:00 | Pirk János Múzeum
Álom után – Zenei impressziók
Nyár esti koncert a szentendrei Pirk János Múzeumban
Egy estére elmosódnak a határok az álom és a valóság között! A francia impresszionisták lebegő világától az argentin tangón át a modern reflexiókig repíti a hallgatóságot a fuvola, az ének, a gitár és a zongora hangja.
Négy hangszer, négy hangszín, egy közös utazás: Pirk János nagybányai öröksége és a szentendrei festészet egyik legkiemelkedőbb alakjának festményei között, és Csíkszentmihályi Róbert Kossuth-díjas szobrászművész, a Nemzet Művésze különleges szoborkiállításán.
Ez az este a művészetek egyedülálló találkozása!
Előadók:
Menyhárt Mária Magdolna – fuvola
Lozsányi Soma – zongora
Tóth Orsika – ének, gitár
Kedvezményes belépődíj: a hangverseny és két kiállítás megtekintése összesen: 1000 Ft

Oláh Kálmán Jr. Quintet
2026-08-29 18:00 - 19:30 | Városháza udvar, Városház tér 3., Szentendre, Pest, 2000, Magyarország
Oláh Kálmán Jr. Junior Príma Díjas jazz-szaxofon művész, és kvintettje a King’s Gambit című új nagylemezének bemutatójára invitálja a közönséget. A művész már korán nagy érdeklődést mutatott a klasszikus és a jazz zene iránt, és zenei tanulmányait a budapesti Liszt Ferenc Zeneművészeti Egyetemen fejezte be, ahol jazzszaxofon művésztanári diplomát szerzett. Kiemelkedő teljesítményéért 2021-ben a Liszt Ferenc Zeneművészeti Egyetemtől Nemzeti Felsőoktatási Ösztöndíjban is részesült, majd a 2021-ben kapott Junior Príma Díjjal ismerték el kivételes tehetségét és elhivatottságát.
A King’s Gambit programja a kortárs magyar jazz egyik figyelemre méltó anyaga, amely Oláh Kálmán Jr. saját kompozícióit és egyedi feldolgozásait tartalmazza. A koncerten elhangzó darabokban a modern jazz energikus lendülete és az elgondolkodtató, klasszikus zenei elemekkel átszőtt zenei gondolkodásmód harmonikus egyvelege találkozik, melyet a zenész saját formációjára írt.
A zenekar célja, hogy művészi és zeneszerzői munkásságukat a hazai és külföldi nagy presztízsű termekben is megmutathassák, ezzel pozícionálva a magyar jazz új generációját a nemzetközi zenei szcénában.
Oláh Kálmán Jr. – szaxofon
Molnár Sándor – szaxofon
Oláh Krisztián – zongora
Jónás Géza – bőgő
Rigó Gábor – dob

ÉR - vetítés és közönségtalálkozó
2026-08-29 18:00 - 20:00 | P’Art Mozi, Duna korzó 25., Szentendre, Pest, 2000
Az „Ér” egy természetvédelmi dokumentumfilm, amely az Érmellék egykori vizes élőhelyeinek történetét és jelenlegi állapotát mutatja be. A film középpontjában az eltűnő vízivilág, az élőhelyek átalakulása és az őshonos fajok megőrzésének kérdése áll. A film rámutat arra, hogy az emberi beavatkozások hosszú távon jelentősen átalakíthatják a természeti környezetet. Egyben arra is felhívja a figyelmet, hogy a megmaradt élőhelyek védelme kulcsfontosságú a jövő generációi számára.
Az „Ér” nem csupán természetfilm, hanem figyelemfelhívó alkotás is, amely bemutatja egy eltűnőben lévő táj értékeit és a természetvédelem jelentőségét.
A vetítést követően vendégünk lesz Szendőfi Balázs író-rendező.
A film hossza 64 perc, a tartalom nem rendelkezik korhatár besorolással.

Street Salsa
2026-08-29 18:00 - 21:00 | Dumtsa Jenő utca, Dumtsa Jenő utca, Szentendre, Pest, 2000, Magyarország
Tánciskolánk (Bailar Tánciskola), idén is megmozgatja a táncolni vágyókat Szentendre sétáló utcájában.
Mint az előző években, úgy idén is a szombaton 18-21 óráig tartó időszakban táncoltatjuk meg a Dumtsa korzó elején sétálókat salsával, bachatával, cha-cha-chával.
Helyszín: Dumtsa korzó, Tourinform előtti sétány
Sétálj! Fagyizz! Lángosozz! Koccints! Keress minket őszi tanfolyamjainkkal kapcsolatosan! Táncolj Szentendre!

Csakugyan, The Bligëts, Énmonoxid, Rollingram koncertek
2026-08-29 18:00 - 23:00 | Barlang, Dunakorzó 18., Szentendre, 2000, Magyarország
Szentendrei zenekarok seregszemléje, négy zenekar, négy markánsan eltérő stílus:
A szentendrei színtèren visszajáró szellemkènt 15 ève riogató, nevettető, lelkiző Csakugyan zenekar BERÚGja a szombati fesztiválnapot a Barlangban, ahol kultfüggőkènt amúgyis előfordulnak rendszeresen, vagy Rend ellenesen. Új számok, kiforrott káoszhangzás, rögtönzött befejezèsek. AlterSkaRockLíra maszatolással, hirtelen èrzelmekkel, rongyrázással.
Kecskés Tibor (Kecsu) -ének
Tomacsek Kristóf – (Kristi) basszusgitár
Bürger Tamás (Toma) – gitár
Boda Gyöngyvér (Rozi) – szintetizátor
Szeles Katalin (Kata) – dob

A “Bligëts: Hüperion” egy gyökeres újragondolása a Bligëts-től megszokott zenés utazásnak. Visszatér a szentendrei gyökerű progresszív rock zenekar a klub színtérre, hogy egy izgalmas, műfajokat átívelő történet elmesélésére invitálhassa a közönséget. Ezalkalommal hazai pályán, a Barlang kertjében!
Szurmai Kristóf – gitár
Sebestyén Patrik – trombita/szárnykürt
Barakonyi Brúnó – basszusgitár
Imre Ákos – dobok

Az nyugalom szigete ma este máshol bukkan elő a Dunából. Énmonoxid a Barlang kertjében.

A Rollingram 2018 Novemberében alakult. Stílusukat tekintve rock@roll és Hard rock vonalon mozognakk. Zenei repertoárjuk csak saját dalokból áll.

A belépés ingyenes! Amennyiben kert megtelik, a beléptetést szüneteltethetjük.

Canarro - swing manouche
2026-08-29 19:00 - 20:00 | Lázár Cár tér, Dunakorzó, Lázár cár tér, Szentendre, Pest megye, 2000
A Canarro zenekar a 30-as évek pezsgő swing korszakából a francia manouche swing (avagy gypsy Jazz) stílus egyik legkiválóbb hazai képviselője.
Utánozhatatlan hangvételben, saját és jól ismert dallamok: Django Reinhardt zenei öröksége Budapest múltszázadi szalonzenéivel fűszerezve, egy csipetnyi Párizzsal, és a jazz zenei szabadságával.
Fellépnek:
Szakál Tamás – hegedű / ének
Sidoo Attila – gitár
Marosi Zoltán – harmonika
Jakab Viktor – gitár
Soós Márton – bőgő
Cseh Balázs – dob
Helyszín: Szentendre, Lázár cár tér
A részvétel ingyenes.
Megvalósult a Nemzeti Kulturális Alap támogatásával.
A programváltoztatás jogát fenntartjuk.
Az eseményen hang, kép és videófelvétel készül!

Művész Teraszkoncertek
2026-08-29 19:00 - 20:00, 2026-08-29 21:00 - 22:00 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
augusztus 28. (péntek)
19:00 Roversong
Ír, country, folk-rock, 60-as, 70-es évek örökzöld slágerei a két tagú zenekar feldolgozásában.
Német Viktor – gitár – ének, Csenki Tibor – hegedű – ének
21:00 Turn Around
Blues klasszikus feldolgozások és saját dalok
Hideg Csaba gitár – ének Fekete Istán trombita, Szkorits – Tala Gábor – basszus gitár
Rokusz András – dob

augusztus 29. (szombat)
19:00 Blues Field
Autentikus elemekkel átszőtt amerikai zene, bluesos előadásban
Zádori Zoltán – gitár – ének, Pálincsár Zsolt – bassus gitár, Paizs Attila – ütőhangszerek Viszokay Rudi – szaxofon
21:00 Latin Combo Duo
Kubai élőzene – Cuban biomusic, Lili Garces ének – maracas – guiro, Bíró Zoltán ének – gitár

augusztus 30. (vasárnap)
18:00 WQR-THOR
Egy színpadon lép fel Bob Dylan, Dire Staits, Erick Clapton
Német Viktor – gitár – ének
A koncertek ingyenesek élvezhetőek, asztalfoglalás erősen ajánlott.

Napfogyatkozás extrákkal - útibeszámoló Szauron szemével
2026-08-29 19:00 - 20:00 | Ámos Imre – Anna Margit Emlékmúzeum, Bogdányi út 10., Szentendre, Pest megye, 2000, Magyarország
Megnéztük és Pelle Tamás barátommal végigfotóztuk a teljes napfogyatkozást, és a baszkföldi tengerpart fantasy-filmbe illő fotós helyszíneit. Az udvaron élménybeszámolót tartunk az útról, amit gazdag, vetített képanyaggal kísérünk. Ezután bezárjuk Tamás fotókiállítását, csodás természet- és asztrofotói még este 9-ig megtekinthetők.
Helyszín: Szentendre, Bogdányi u. 10. (Ámos Imre – Anna Margit Emlékmúzeum, földszinti festőműhely)

Kortárs Művészékszer Kiállítás - díjátadó gála
2026-08-29 19:00 - 22:00 | MűvészetMalom, Bogdányi u.32., Szentendre, 2000, Magyarország
Az Inflow Kortárs Művészi Ékszer kiállítás megnyitó és díjátadó gála, ahol 33 ország 100 alkotójának több, mint 200 tárgyát ismerhetik meg látogatóink.
Megnyitó és Díjátadó Gála: augusztus 29. 19 h – 21 h
19.00 A kiállítást megnyitja Borbély-Tardy Anna a Ferenczy Múzeumi Centrum igazgatója.
A megnyitót tárlatvezetés követi.
20.30 Kortárs ékszerek és a divat párbeszéde bemutató
A bemutató során a kiállítás alkotásai először Sustik Kriszta (ruha)kollekciójának darabjain, majd a művészek közreműködésével kelnek életre, új megvilágításba helyezve a tárgyak, viselőik és történeteik közötti kapcsolatokat.
TALÁLKOZZ az alkotókkal! augusztus 30. vasárnap 11 h
Szeretettel várunk! Bővebb információ: www.inflowexpo.com

Esti (szabaduló) kaland egy belvárosi borospincében
2026-08-29 19:30 - 23:00 | Szabortázs Szabadulószoba, Malom utca 4/a., Szentendre, Pest megye, 2000, Magyarország
Egy különleges hangulatú, egyedi élményt nyújtó programra invitáljuk a játékos kedvű érdeklődőket. A gyertyafényes játék során a szórakozás mellett a látogatók megismerkedhetnek a szentendrei szamárhegyi pincerendszer egyik jellegzetes borospincéjével. A játék részeként helyi bort (szörpöt) kínálunk. A játék előzetes bejelentkezéshez kötött. További információ, árak és regisztráció: szabortazs.hu
Kizárólag a fesztivál ideje alatt, az esti meghosszabbított nyitvatartás során, a közel kétszáz éves épület és az alatta található borospince egyes részei (fogadótér és a szabadulószoba bejárata) ingyenesen és bejelentkezés nélkül megtekinthetőek.
Nyitvatartás a fesztivál ideje alatt:
augusztus 28. (péntek) 19:30-23:00
augusztus 29. (szombat) 19:30-23:00
A gyertyafényes szabadulójáték normál áron (felár nélkül) vehető igénybe a fesztivál során. Árak: 1-3 fő esetén 15 000 Ft/csapat, 4-6 fő esetén 18 000 Ft/csapat, 7-8 fő esetén 20 000 Ft/csapat
Az épület és a borospince megtekintése ingyenes.

Vajda rejtélyek - Szabó Noémi művészettörténész tárlatvezetése
2026-08-29 20:00 - 21:00 | Vajda Múzeum, Hunyadi utca 1., Szentendre, Pest megye, 2000, Magyarország
A Vajda és a posztmodern című tárlat gerincét a művész főbb alkotói periódusait reprezentáló válogatás adja, ugyanakkor ismét lehetőség nyílt egy frissen előkerült, szenzációs mű bemutatására. Nemrégiben bukkant fel egy, a franciaországi periódushoz köthető montázs, amely témaválasztásában is atipikusnak tekinthető, új szempontokkal gazdagítva az életmű értelmezését. A kivételes jelentőségű alkotás minden bizonnyal Vajda Lajos 1932 és 1933 között, franciaországi tartózkodása idején készült. A mű hordozója egy Dél-Franciaországot ábrázoló Michelin-térkép; hátoldalán egy versenybicikli körvonala bontakozik ki, Vajda karakteres, letisztult vonalvezetésével. A két kerék belsejében korabeli sajtófotókból kivágott montázsok jelennek meg, amelyek a legendás Tour de France epizódjait idézik fel.
Vajda Lajos hatása nem csupán az Európai Iskola (1945–1948) alkotóin, illetve a Szentendrén 1968-tól fellépő művészgeneráción érhető tetten, hanem számos kortárs művész gondolkodásában és gyakorlatában is tovább él. A kiállítás egyik terme azt kívánja felvázolni: miként ágaznak szét az 1980-as évektől napjainkig — a posztmoderntől a kortárs tendenciákig — azok a markánsan eltérő művészi utak és alkotói pozíciók, amelyek Vajda komplex szellemiségéből erednek. El Kazovszkij a kisajátítás gesztusán keresztül formálta és írta át képregényszerű narratívává Vajda egyik, 1936-ban készült rajzát. Kovács Péter érzékeny, gesztusalapú, drámai rajzművészete szoros rokonságot mutat Vajda utolsó szénrajzaival, míg Birkás Ákos portréfestészethez fűződő, intellektuálisan összetett viszonya mély szellemi rokonságban áll Vajda ikonos képeivel. A legfiatalabb generációt képviselő Szemző Zsófia régi fotókat felhasználó, monumentális kollázsainak antropológiai gondolkodásmódja éppúgy az emberiség kollektív társadalmi tapasztalatairól és ambivalenciáiról mesélnek, mint Vajda Párizsban készült montázsai. A falakon így négy radikálisan eltérő, mégis koherens és autonóm művészi világ lép dialógusba a távoli, közös forrással: Vajda Lajos művészetével.
Vajda Lajos páratlan és mély szellemiségű életműve a magyar kultúra felbecsülhetetlen értéke. E hagyaték gondozójaként a Ferenczy Múzeumi Centrum kiemelt felelősséget visel az érzékeny, sérülékeny papíralapú művek fizikai megőrzéséért. Ennek jegyében a jövőben új bemutatási rendszerben tervezik közreadni Vajda Lajos életművét, tehát ez az utolsó lehetőség, hogy testközelből láthassuk Vajda alkotásait.
Regisztráció: regisztracio@femuz.hu
A tárlatvezetést követően ahhoz kapcsolódóan ingyenes filmvetítésre várjuk az érdeklődőket!
22:00 Mozi a múzeumban: Belleville-i randevú
Vajda Múzeum kertje
francia-belga-kanadai-angol animációs film, 80 perc, 2003
A film vetítésének apropóját adja, hogy a Vajda Lajos és a posztmodern című kiállításban látható egy különlegesség, amely nemrég került csak a Ferenczy Múzeum Centrum tulajdonába. A Tour de France címet viselő kollázs Vajda atipikus, félkész munkája, amelynek témáját a neves kerékpárverseny ihletette. A mű alapja egy Dél-Franciaországot ábrázoló Michelin-térkép hátoldala, amelyre versenykerékpárt rajzolt Vajda.

A filmvetítés hivatalos partnere a Francia Intézet.

A filmről:
Champion mélabús vézna kisfiú, akit nagymamája, Madame Souza nevel. Kedvetlen gyermekkorában egyetlen társa Bruno, a nem túl szép, sőt ronda és mafla kutya. Mikor a mókás Souza mama felismeri, hogy a fiúcskát kizárólag a biciklik érdeklik, megajándékozza őt eggyel. A kezdeti örömöt hamar szigorú szellemű edzőgyakorlatok váltják fel – a bicegő idős hölgy esernyővel a kezében, síppal a szájában dirigál. Az évek múlásával Champion a biciklizés nagymesterévé válik, olyannyira, hogy egy napon elindul a híres Tour de France-on. A verseny alatt azonban két, feketébe öltözött, titokzatos férfi elrabolja őt. Nincs mit tenni, Madame Souza és hűséges kutyája, Bruno Champion keresésére indulnak. A nyomok az óceánhoz vezetnek, így hát vízibiciklivel könnyedén átszelik azt. A túlparton egy nagyvárosban találják magukat, melynek neve Belleville. Itt találkoznak a Belleville-i zenészhölgyek triójával, az 1930-as évekbeli Music Hall hajdani különc sztárjaival, akik különleges, elsősorban – sőt, mindig – békából készült eledeleken élnek, s a porszívótól, biciklikeréktől és hűtőszekrénytől kezdve szinte mindent képesek hangszerként megszólaltatni. A három hölgy elhatározza, hogy segítő kezet nyújt Madam Souzának és Brunónak a francia maffia ellen folytatott ádáz küzdelmükben.
A mozi ingyenes.

FOLT 2. nap | Macskin & Járinka koncert
2026-08-29 20:00 - 22:00 | Folt Kávézó, Kucsera Ferenc u. 11., Szentendre, Pest, 2000, Magyarország
SZÉN – 2. Nap
Macskin & Járinka koncert a Foltban
Macskin Dávid és Járinka Erik duója garantáltan lenyűgöz! Élő loopokkal építik fel gazdag, sokrétű hangzásukat, amely minden pillanatban magával ragad. Improvizációval teli műsoruk megismételhetetlen zenei utazást kínál, ahol az eklektikus stílusok kreatív keveredése hoz létre egy teljesen egyedi hangzásvilágot. A műsor Bartók Béla és Weöres Sándor szellemi hagyatéka előtt tiszteleg.

Herczku Ágnes és Nikola Parov Barna Anikóval
2026-08-29 20:30 - 22:00 | Városháza udvar, Városház tér 3., Szentendre, Pest, 2000, Magyarország
Herczku Ágnes és Nikola Parov évtizedek óta egybekeltek a népzenében és a világzenében, s végül pár éve egymással is. Nikola kezében ahány hangszer annyi világ, Ági hangjában annyi szín és érzés tárul fel, beavatva a hallgatókat a magyar és kelet-európai zene szépségeibe a tőlük megszokott egyedi, virtuóz és szívmelengetően érzékeny megformálással.
Új színt és gazdag zeneiséget hoz a duó játékába Barna Anikó, aki unikális tehetségével újrafogalmazza, mit is gondoljunk a citeráról…

Lefkovicsék gyászolnak - vetítés és közönségtalálkozó
2026-08-29 21:00 - 23:00 | P’Art Mozi, Duna korzó 25., Szentendre, Pest, 2000
A Cháj Galéria és a P’Art Mozi közös programjaként a Lefkovicsék gyászolnak című, a zsidó kultúrához kapcsolódó film vetítésére kerül sor.
A vetítés után vendégünk lesz Csaba Bálint forgatókönyvíró.
Lefkovics Tamás, a nagyszívű, de konok bokszedző (Bezerédi Zoltán) viszonya annyira megromlott a fiával, Ivánnal (Szabó Kimmel Tamás), hogy évek óta nem beszélnek egymással. Iván Izraelbe menekült az apjával való konfliktus elől, ortodox zsidóként ott él és alapított családot, Budapestről csak az édesanyjával (Máhr Ágnes) tartja a kapcsolatot. Az anyuka váratlan halálakor Iván a hatéves kisfiával (Leo Gagel) hazatér, hogy a zsidó hagyományoknak megfelelően egyhetes gyászt, shivát üljenek a szülői házban. A két férfin keresztül két világ feszül egymásnak, aminek a tétje a család egyesülése.
Előzetes

Mozi a múzeumban: Belleville-i randevú
2026-08-29 22:00 - 23:30 | Vajda Múzeum, Hunyadi utca 1., Szentendre, Pest megye, 2000, Magyarország
francia-belga-kanadai-angol animációs film, 80 perc, 2003
A mozi ingyenes.
A film vetítésének apropóját adja, hogy a Vajda Lajos és a posztmodern című kiállításban látható egy különlegesség, amely nemrég került csak a Ferenczy Múzeum Centrum tulajdonába. A Tour de France címet viselő kollázs Vajda atipikus, félkész munkája, amelynek témáját a neves kerékpárverseny ihletette. A mű alapja egy Dél-Franciaországot ábrázoló Michelin-térkép hátoldala, amelyre versenykerékpárt rajzolt Vajda.
A filmvetítés hivatalos partnere a Francia Intézet.
A filmről:
Champion mélabús vézna kisfiú, akit nagymamája, Madame Souza nevel. Kedvetlen gyermekkorában egyetlen társa Bruno, a nem túl szép, sőt ronda és mafla kutya. Mikor a mókás Souza mama felismeri, hogy a fiúcskát kizárólag a biciklik érdeklik, megajándékozza őt eggyel. A kezdeti örömöt hamar szigorú szellemű edzőgyakorlatok váltják fel – a bicegő idős hölgy esernyővel a kezében, síppal a szájában dirigál. Az évek múlásával Champion a biciklizés nagymesterévé válik, olyannyira, hogy egy napon elindul a híres Tour de France-on. A verseny alatt azonban két, feketébe öltözött, titokzatos férfi elrabolja őt. Nincs mit tenni, Madame Souza és hűséges kutyája, Bruno Champion keresésére indulnak. A nyomok az óceánhoz vezetnek, így hát vízibiciklivel könnyedén átszelik azt. A túlparton egy nagyvárosban találják magukat, melynek neve Belleville. Itt találkoznak a Belleville-i zenészhölgyek triójával, az 1930-as évekbeli Music Hall hajdani különc sztárjaival, akik különleges, elsősorban – sőt, mindig – békából készült eledeleken élnek, s a porszívótól, biciklikeréktől és hűtőszekrénytől kezdve szinte mindent képesek hangszerként megszólaltatni. A három hölgy elhatározza, hogy segítő kezet nyújt Madam Souzának és Brunónak a francia maffia ellen folytatott ádáz küzdelmükben.
A mozi ingyenes.
A filmvetítést megelőzően, 20:00-tól Szabó Noémi művészettörténész tárlatvezetést tart a kiállításban.

🪩 RETRO PARTY – KÉT NAPON ÁT! 🕺
2026-08-29 22:00 - 2026-08-30 01:00 | Lázár Cár tér, Dunakorzó, Lázár cár tér, Szentendre, Pest megye, 2000
Idén első alkalommal érkezik a Szentendre Éjjel-Nappal Nyitva Fesztiválra az Időkapszula RETRO PARTY, ahol két napon át visszarepítünk benneteket a ’80-as és ’90-es évek legendás világába!
A korszak legnagyobb slágerei, ikonikus hangulat, felejthetetlen bulik és rengeteg retro életérzés vár!
Két nap. Egy korszak. Rengeteg emlék.
◆◇◆◇◆◇◆◇◆◇◆◇◆◇◆◇◆
Augusztus 28. – DJ SLUKI
Augusztus 29. – DJ BOSCO

◆◇◆◇◆◇◆◇◆◇◆◇◆◇◆◇◆

Helyszín: Szentendre, Lázár cár Tér
Dátum: 2026. augusztus 28-29. (péntek-szombat) 22 órától, amíg a táncoskedv kitart.
Belépés: INGYENES

◆◇◆◇◆◇◆◇◆◇◆◇◆◇◆◇◆

A Szentendrei Kulturális Központ és az Időkapszula rendezvénye.

DJ Spacecowboy - Space Disco
2026-08-29 23:00 - 2026-08-30 01:30 | Barlang, Dunakorzó 18., Szentendre, 2000, Magyarország
Szentendre sokszínűségét ünneplő esténket a magában is sokszínű lemezlovas, Spacecowboy koronázza meg. Disco az űrből, űr a discoból!
A belépés ingyenes!

Get Ready Learning - Küldetésjáték Nyílt Nap
2026-08-30 09:00 - 13:00 | Get Ready Learning, Paprikabíró utca 2., Szentendre, Pest megye, 2000, Magyarország
Ha 15 és 25 év közötti vagy, angolul tanulsz, és szereted a játékokat és a rejtvényeket, gyere, és fedezd fel a Get Ready vetélkedőt! Tesztelheted a tudásodat, és még egy szuper nyereménnyel is gazdagodhatsz! De ha nem igazán szeretsz játszani, akkor is ugorj be egy kis nasira és nézd meg, mit kínál a Get Ready Learning program a középiskolásoknak és egyetemistáknak, akik az angol érettségire vagy nyelvvizsgára készülnek, esetleg játékos, de hatékony formában fejlesztenék az angol kommunikációjukat.
Várlak szeretettel! – Vanja

Képes vagy megfejteni a 6 angol rejtvényt középhaladó szinten, hogy feltörd a lakatot, és megszerezd a nyereményedet?

Ugorj be a Get Ready Program helyszínére a Szentendrei Éjjel-Nappal Fesztivál ideje alatt a Küldetésjáték Nyílt Napunkra játszani egyet, vagy csak megismerkedni!

Kinek: középiskolásoknak és egyetemistáknak

Kedves szülők! Gyertek ti is, és beszélgessünk a közeledő felkészítő angol nyelvkurzusainkról!

Mikor: szombaton, augusztus 29-én 9:00–13:00 és 15:00–19:00, valamint vasárnap, augusztus 30-án 9:00–13:00

Hol: Paprikabíró utca 2.

Mesélő színek - Közös alkotás a Japánkertben
2026-08-30 09:00 - 14:30 | Japánkert, Japánkert, Szentendre, Pest megye, 2000, Magyarország
2026. augusztus 30-án, vasárnap, az Éjjel-Nappal Nyitva Fesztivál Szentendre programsorozat részeként szeretettel várunk Szentendre egyik legkülönlegesebb, természetközeli helyszínén, a Japánkertben egy egész napos közös alkotásra.
Szabad festésre és rajzolásra hívunk minden korosztályt – akár egyedül érkeznél feltöltődni, akár együtt kapcsolódnátok ki családdal vagy barátokkal. Nem számít a tapasztalat, a lényeg az alkotás öröme és a jelenlét.
A nap során a megszokott hangfürdő is kíséri a programot, hogy még nyugodtabb, harmonikusabb légkört teremtsen. A hangtálak rezgései és a művészetterápiás szemlélet segítik az elmélyülést, a belső csend megélését és a lelki feltöltődést.
Az esemény házigazdái:
Katavics Zsófi – művészetterapeuta
Kovács Andi – hangtálterapeuta
egész napos szabad alkotás
hangfürdő és relaxáló atmoszféra
csendes, természetközeli kikapcsolódás
ingyenes és szabadon látogatható program
felnőtt- és gyermekbarát esemény
Kapcsolódjatok a természethez, önmagatokhoz és az alkotás öröméhez – szeretettel várunk benneteket!
Kovács Andi & Katavics Zsófi
